Duits met Engelse onderskrifte
Spelers: Bruno Ganz, Alexandra Lara, Juliane Kohler, Thomas Kretschman
Ek het al 'n hele paar uitstekende holocaust-flieks gesien, maar altyd uit die oogpunt van die slagoffers, vernaamlik die Jode. Om die Nazi's ook as slagoffers van die oorlog te sien, en ironies dan nog die oorlog wat hulle self geskep het, was 'n briljante invalshoek vir n�g 'n fliek oor 'n stuk geskiedenis wat omtrent al van alle kante beskryf en verfilm is.
Onder die treffende en gepaste titel Downfall word die laaste ongeveer twee weke van Hitler se bewind en lewe gewys. Reeds in die openingstoneel, waarin vyf mooi jong Duitse meisies na Hitler (briljant vertolk deur Bruno Ganz) se hoofkwartier geneem word, word 'n dreigende en onheilspellende atmosfeer geskep wat deur die hele film volgehou word. Die verhaal fokus op Traudl Junge (Alexandra Lara), wat as 22-jarige gekies is as Hitler se persoonlike sekretaresse en wat vir die volgende jaar en 'n half deel was van sy binnekring tot sy selfmoord op 30 April 1945.
Hierdie uitbeelding van die laaste tien dae van die lewe van seker die mees opspraakwekkende politieke figuur van die twintigste eeu het deurgaans 'n nagmerriekwaliteit. Deur die meesterlike gebruik van beligting word die grys bunker in Berlyn waarin Hitler hom uiteindelik teruggetrek het, so realisties uitgebeeld dat die fliek omtrent soos 'n dokument�r voel. Ook die ander agtergronde, akteurs en kostuums dra hiertoe by - wat beteken dat noulettende aandag aan die kleinste detail gegee is, maar s� dat die kyker dit nie eens agterkom nie, want jy is volledig ingesuig in die storie.
Van 'n groep mense wat in die geskiedenis veroordeel staan as van die boosste ooit, word steeds 'n genuanseerde blik gegee, sodat die eindresultaat fassinerend is. Daar is tragiek �n menslikheid in Josef en Magda Goebbels se fanatieke toewyding aan die Nazisme (haar vermoording van hul kinders is die tipe beredeneerde waansin wat 'n mens stom laat), die radelose generaals en bang soldate wat soos rotte in 'n val sit terwyl hul charismatiese leier wankel, Eva Braun (Juliane Kohler), s� vasgevang in ontkenning dat dit 'n sielkundige studie werd is, die enigmatiese argitek Albert Speer, en die mediese professor en SS-offisier met sy ho� integriteit.
Opvallend van veral die vroue in Hitler se binnekring is hul blinde geloof in hom en hul onvermo�, tot op die einde, om sy sienswyses en leiding te bevraagteken. Deur die fokus op Junge, wat ten slotte op dramatiese wyse ontvlug en later as oorlogsmisdadiger kwytgeskeld is vanwe� haar "be�nvloedbaarheid as jong meisie", word 'n karakter geskep met wie die kyker ten spyte van die omstandighede tog simpatie kan h�. Dit sorg ook vir 'n goeie spanningslyn in hierdie lang fliek van omtrent twee en 'n half uur.
As historiese film verdien Downfall ho� lof, maar enige fliekliefhebber wat belangstel in diepgaande drama behoort dit op hul kyklysie te plaas. Daar is in die laaste tyd juis so min wat die moeite werd is op ons kringloop.